ועדת העבודה, הרווחה והבריאות, כנסת 18, פרוטוקול מספר 770, 2012-07-25 17:00

חיים כץ: אחר צהרים טובים.

חיים כץ: בתקווה שזה דיון אחרון למושב הזה לפני צאתנו לפגרה, זה לא אומר שבפגרה לא יהיו דיונים אבל לתקופה המוגדרת.

חיים כץ: שלא נשכח, אנחנו ביום רביעי בשבוע, 17:15 אחר-הצהרים, אני מקווה שלא נקבל תלונות ממשרד המשפטים על השעה המאוחרת.

איה דביר: תעשו לי שעות נוספות, זה בסדר.

חיים כץ: משלמים לך שעות נוספות?

איה דביר: לי כן, למעט מהבית.

חיים כץ: לפי איזו תוכנית?

איה דביר: לפי הסכמים קיבוציים בשירות המדינה.

חיים כץ: כמה זה?

חיים כץ: 125 שעתיים ראשונות?

איה דביר: נראה לי, אם אינני טועה.

כרמית נאור: החל מהשעה 16:00.

כרמית נאור: עד השעה 16:00 זה 100% ולאחר מכן זה 125%.

חיים כץ: לא, אחרי שעתיים ראשונות זה עולה ל-150.

איה דביר: נכון.

חיים כץ: תסדרי לך, שלא יהיו לנו צרות.

איה דביר: אבל זה חופף את חוק שעות העבודה והמנוחה.

חיים כץ: שלא יהיו לנו צרות.

חיים כץ: את יכולה לסדר שגם אני אקבל שעות נוספות?

חיים כץ: טוב, אם הייתי מסדר לי שעות נוספות הייתי מושך את זה עד ז' באב אבל בסדר.

חיים כץ: היום ו' באב, ה-25 ביולי 2012.

חיים כץ: אני מתכבד לפתוח את ישיבת ועדת העבודה, הרווחה והבריאות בנושא:

חיים כץ: הצעת חוק הבטחת הכנסה (תיקון מס' 40), התשע"ב-2012, פרוטוקול 770.

חיים כץ: אנחנו מדברים על שתי הצעות החוק, גם הממשלתית וגם הצעת החוק שהוצמדה של חברי הכנסת מיכאלי, אמנון כהן ושלי יחימוביץ.

חיים כץ: אני רוצה להודות לכם שסוף כל סוף הגענו להסכמות והגענו לפשרות ואני מקווה מאוד שאני לא אהיה מופתע, ב-9 באוגוסט קבענו?

שמרית גיטלין-שקד: כן, קבעתי אפילו בחוק.

חיים כץ: ב-9 באוגוסט פתאום לא נראה את משרד המשפטים בגלל שלא משלמים להם שעות נוספות.

חיים כץ: איך אמרנו?

חיים כץ: אני מתכבד לפתוח את ישיבת ועדת העבודה והרווחה – גברתי, היועצת המשפטית, בבקשה.

שמרית גיטלין-שקד: הקראנו את סעיפים 1, 2 ו-3, אני עוברת להקראה של סעיף 4.

חיים כץ: תבדקי אם זה נופל בשבת, זה לא משנה?

שמרית גיטלין-שקד: לא, לא משנה, יש הוראות בפקודת הפרשנות.

חיים כץ: יש למישהו פה רצון להגיד משהו?

חיים כץ: אתה רוצה להגיד?

חיים כץ: בבקשה.

דב בארי: להגיד בקצרה.

דב בארי: אל"ף, אני רוצה כן להודות ליושב-ראש הוועדה ולוועדה עצמה שעשו את תהליך - - -

חיים כץ: ב-9 באוגוסט נודה.

דב בארי: לא, זה צעד ראשון.

דב בארי: דבר שני, כן חשוב לי לציין בעניין המהות של התקופה הקובעת פה.

דב בארי: ביוזמת המוסד לביטוח לאומי אנחנו עושים פה תיקון חריג, יש פה בעצם פסיקת בג"ץ שפסלה חוק ונתנה חצי שנה להסדר ומתוך זה נוצרה הכוונה של התקופה הקובעת והתקופה לתשלום רטרואקטיבי כפי שקבעה פה הוועדה.

דב בארי: תודה.

חיים כץ: לפני שאני אעבור להצבעה אני אגיד שאני מקווה, כמו בהרבה חוקים פה, שהלוואי ולא יהיו אנשים שיזקקו להשתמש בחוק הזה.

חיים כץ: אנחנו נעבור להצבעה.

חיים כץ: מי שבעד ירים את ידו.

חיים כץ: חכו, אנחנו נספור את כולם.

חיים כץ: בעד – פה אחד

חיים כץ: אז כל חברי הכנסת שנמצאים פה ויש להם זכות הצבעה בוועדה תמכו בחוק ולכן החוק התקבל פה אחד, תרתי משמע.

חיים כץ: הוועדה אישרה את החוק להכנה לקריאה השנייה והשלישית ואני מקווה שהיום יאשרו אותו במליאה בקריאה השנייה והשלישית.

חיים כץ: תודה רבה, הישיבה נעולה.